Alls eru þekktir 46 fundarstaðir í 32 reitum . Venjulega vex hún aðeins á litlum blettum , þar sem flóarnir eru blautastir . Nánast allir fundarstaðir fölvastarar eru á láglendi , hæst hefur hún fundizt á nokkrum stöðum á Fljótsheiði á Norðurlandi uppi í 250 - 330 m hæð ( Hrappsstaðaselstjörn ) . Erlendis er fölvastörin útbreidd í Alaska og Kanada , svo og austast í Asíu á Kamtsjatka . Á meginlandi Evrópu er hún aðeins í Skandinavíu , Finnlandi og Kólaskaga . Blöðin eru blágræn , kjöluð og samanbrotin . Fölvastör á Litla Fjalli í Borgarhreppi 1. ágúst 1988 .